b'\n_START_ARTICLE_\nSkiriamoji geba\n_START_PARAGRAPH_\nSkiriamoji geba, rai\xc5\xa1ka, skyra, rezoliucija\xc2\xa0\xe2\x80\x93 rodomo vaizdo ta\xc5\xa1k\xc5\xb3 skai\xc4\x8dius (pikselis), tenkantis vienam ilgio vienetui. Kuo didesnis ta\xc5\xa1k\xc5\xb3 skai\xc4\x8dius (smulkesni ta\xc5\xa1kai), tuo didesn\xc4\x97 skiriamoji geba bei dailesnis ir tikslesnis vaizdas. Terminas vartojamas kalbant apie ta\xc5\xa1kin\xc4\x97s grafikos skaitmeninius vaizdus, film\xc5\xb3 vaizdus ir kt.\n_START_SECTION_\nMatavimas\n_START_PARAGRAPH_\nVaizdo skiriamoji geba gali b\xc5\xabti matuojama \xc4\xafvairiais b\xc5\xabdais. I\xc5\xa1 esm\xc4\x97s, skiriamoji geba apib\xc5\xabdina tai, kaip linijos gali b\xc5\xabti arti viena kitos ir vis dar b\xc5\xabti regimai atskiriamos. Skiriamosios gebos vienetai gali b\xc5\xabti susieti su fizikiniais dyd\xc5\xbeiais (pvz., linijos viename milimetre, linijos viename colyje), su bendru paveiksl\xc4\x97lio dyd\xc5\xbeiu (linijos viename ilgio vienete, taip pat paprastai \xc5\xbeinomos kaip linijos, TV linijos, arba TVL). Paprastai vartojamas terminas linij\xc5\xb3 pora vietoj linij\xc5\xb3; linij\xc5\xb3 pora susideda i\xc5\xa1 tamsios linijos ir gretutin\xc4\x97s \xc5\xa1viesios linijos. Linija yra arba tamsi arba \xc5\xa1viesi. 10 linij\xc5\xb3 viename milimetre skiriamoji geba rei\xc5\xa1kia 5 tamsias linijas, einan\xc4\x8dias greta 5 \xc5\xa1viesi\xc5\xb3 linij\xc5\xb3, arba 5 linij\xc5\xb3 por\xc4\x85 viename milimetre (5 LP/mm). Toks matavimas daugiausia naudojamas kalbant apie fotoaparat\xc5\xb3 objektyvus ir fotojuostas.'